06/04/2022 | Administración LocalMunicipal
Oleiros
Persoal
Convocatoria e bases para cubrir os postos do servizo de salvamento e socorrismo nas praias de Oleiros

Convocatoria e bases para a cubrir con persoal funcionario interino por programas de carácter temporal, os postos do servizo de salvamento e socorrismo nas praias durante a tempada de verán de 2022, aprobadas por resolución da segunda tenente de alcalde delegada de Persoal n.º 2022001397, do 31 de marzo. BASES XERAIS 1. Obxecto da convocatoria.1.1. O obxecto desta convocatoria é o nomeamento como persoal funcionario interino en desenvolvemento de programas de carácter do persoal do servizo de salvamento e socorrismo dentro da campaña denominada “SALVAMENTO NAS PRAIAS 2022”, de acordo coa normativa seguinte e concordante: a) Real decreto lexislativo 5/2015, do 30 de outubro, que aproba o texto refundido da Lei do estatuto básico do empregado público (en diante, TREBEP). b) Lei 2/2015, do 29 de abril, do emprego público de Galicia. c) Lei 7/85, do 2 de abril, reguladora das bases do réxime local, na redacción dada pola Lei 11/99. d) Real decreto lexislativo 781/1986, do 18 de abril, que aproba o texto refundido das disposicións legais vixentes en materia de réxime local. e) Lei 5/1997, do 22 de xullo, de administración local de Galicia. f) Decreto 95/1991, do 20 de marzo, da comunidade autónoma de Galicia que aproba o Regulamento de selección de persoal e Real decreto 364/1995, do 10 de marzo, que aproba o Regulamento xeral de ingreso do persoal ao servizo da Administración do Estado. g) Real decreto 896/1991, do 7 de xuño, que aproba as regras básicas e programas mínimos a que se debe axustar o procedemento de selección dos funcionarios da administración local. h) Orde APU/1461/2002, do 6 de xuño, que establece as normas para a selección e nomeamento de persoal funcionario interino, e demais disposicións concordantes de aplicación. i) Ordenanza municipal que regula o uso das praias do Concello de Oleiros. j) Decreto 152/2021, do 21 de outubro, polo que se regulan as condicións para o exercicio profesional das actividades de socorrismo acuático, información e primeiros auxilios nos espazos acuáticos naturais e instalacións acuáticas na Comunidade Autónoma de Galicia. k) Resolución do 29 de outubro de 2021, da Dirección Xeral de emerxencias e Interior, pola que se dá publicidade do Acordo do Consello da Xunta de Galicia, do 14 de outubro de 2021 polo que se aproba o Plan de salvamento en praias de Galicia (SAPRAGA) l) Decreto 63/2021, do 22 de abril, polo que se modifica o Decreto 104/2012, do 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia. m) Disposición transitoria primeira do Decreto 104/2012, do 16 de marzo, da Consellería de Presidencia, Administracións Públicas e Xustiza da Xunta de Galicia que fixa a formación mínima dos socorristas acuáticos e se crea e regula o Rexistro profesional de socorristas acuáticos de Galicia. n) Orde da Consellería da Presidencia, Administracións Públicas e Xustiza, do 14 de maio de 2012, que regula o modelo distintivo dos socorristas acuáticos na Comunidade Autónoma de Galicia. o) Real decreto 875/2014, do 10 de outubro, que regula as titulacións náuticas para o goberno das embarcacións de recreo. p) Real decreto 973/2009, do 12 de xuño, que regula as titulacións profesionais da mariña mercante. q) Real decreto 80/2014 do 7 de febreiro, e Real Decreto 938/2014, do 7 de novembro, que modifica o Rd 973/2009, de 12 de xuño, que regula as titulacións profesionais da mariña mercante.1.2. Para o non disposto nesta convocatoria serán de aplicación as bases xerais para a provisión en propiedade de prazas de funcionarios de carreira e persoal laboral fixo deste Concello para o ano 2018, publicadas no Boletín Oficial da Provincia (BOP) da Coruña número 57, do 23 de marzo de 2018, en todo o que non contradigan á lexislación sectorial de aplicación.2. Número, características e retribucións dos postos e modalidade e duración dos nomeamentos.2.1. As categorías e número de postos a cubrir son as seguintes: a) 1 supervisor/a do servizo e 1 xefe/a de equipo. b) 25 socorristas acuáticos/as. c) 5 patróns/as de embarcacións. d) 6 auxiliares de información e primeiros auxilios en espazos acuáticos naturais.2.2. De entre as anteriores categorías (agás o/a supervisor/a e o/a xefe/a de equipo) se nomearán ata 7 xefes/as de grupo, dependendo das necesidades do servizo.2.3. Realizarase un proceso selectivo por cada categoría, agás no caso das de supervisor/a e xefe/a de equipo, que se cubrirán no mesmo procedemento, o relativo á selección do/a supervisor/a.2.4. Retribucións mensuais brutas (inlcuida a parte proporcional de paga extra) do persoal do servizo de salvamento e socorrismo nas praias para o ano 2022: 2.5. Nomearase as persoas seleccionadas, funcionarias interinas para o desenvolvemento de programas de carácter temporal para a campaña “SALVAMENTO NAS PRAIAS 2022”, co subgrupo de clasificación C2 e a categoría que lle corresponda.2.6. A campaña “SALVAMENTO NAS PRAIAS 2022” estenderase do 15 de xuño ata o 15 de setembro estimativamente.3. Sistema de selección.3.1. Concurso-oposición, quenda libre.4. Taxas por dereitos de exame.4.1. As taxas por dereitos de exame fíxanse nun importe de trece euros e vinte céntimos de euro (13,20.€) para cada un dos postos obxecto desta convocatoria, de acordo coa ordenanza fiscal reguladora en vigor.4.2. No caso de que unha persoa se presente a procesos selectivos de distintas categorías deberá abonar unha taxa por cada un dos procesos nos que participe.4.3. A carta de pagamento descargarase seguindo o procedemento que aparece na sede electrónica do Concello de Oleiros (sede electrónica -> Servizos xerais -> Rexistro electrónico -> Inscrición nos procesos de selección de persoal). Este procedemento tamén figura na páxina web (Portada » O Concello » Concellería de Participación Cidadá, Cooperación e Recursos Humanos » Recursos Humanos). Unha vez descargado, o dito documento deberá imprimirse e pagar nunha das entidades colaboradoras reflectidas no mesmo impreso. Tamén se poderá realizar o pagamento na mesma sede electrónica ou a través das distintas canles que o permitan (caixeiros, banca electrónica, etc.). 4.4. A non presentación deste impreso de autoliquidación, no cal deberá figurar a data e selo da entidade bancaria, co formulario de solicitude no proceso selectivo determinará a exclusión provisional no dito proceso da persoa aspirante, sendo posible a súa emenda dentro do prazo conferido para o efecto.4.5. A presentación do xustificante do aboamento das taxas non suporá a substitución do trámite de presentación, en tempo e forma, da solicitude de participación no proceso selectivo.4.6. De acordo coa ordenanza fiscal en vigor, gozarán dunha bonificación dun 25% do importe aqueles suxeitos pasivos que formen parte de unidades familiares ás que se lle recoñecese o título de familia numerosa de carácter xeral.4.7. Así mesmo gozarán dunha bonificación dun 50%, aqueles suxeitos pasivos que formen parte de unidades familiares ás que se lle recoñecese o título de familia numerosa de carácter especial.4.8. Considéranse familias numerosas de categoría xeneral e especial as reguladas polo artigo 4 da Lei 40/2003, de 18 de novembro, de Protección ás Familias Numerosas, ás que se recoñecese tal condición, conforme se establece polo artigo 5 da citada Lei.4.9. Có fin de acreditar a condición de membro de familia numerosa, os suxeitos pasivos ós que corresponda a aplicación da bonificación, axuntarán ó impreso de pago das Taxas, o título oficial de familia numerosa.5. Requisitos das persoas aspirantes. Todos os requisitos esixidos para participar nas probas selectivas deberán cumprirse antes do remate do prazo de admisión das solicitudes.5.1. Requisitos comúns a todas as categorías: a) Ter a nacionalidade española ou ser nacional doutro estado membro da Unión Europea ou daqueles Estados aos que se refire e nas condicións que establece o artigo 57 do TREBEP. b) Ter cumpridos dezaseis anos de idade. c) Estar en posesión do título de graduado/a en ESO ou equivalente ou en condición de obtelo á data de remate do prazo de admisión das solicitudes. d) Non atoparse incurso/a en ningunha das causas de incapacidade ou incompatibilidade previstas na lexislación vixente referida ao día do seu nomeamento, no caso de ser seleccionado/a. e) Non padecer enfermidade nin eiva física que impida o normal desenvolvemento das correspondentes funcións; acreditarase mediante un informe médico no que se faga constar expresamente que a persoa aspirante reúne as condicións físicas suficientes para realizar as probas identificadas como físicas nas bases específicas para cada unha das categorías, nas que existan este tipo de probas. Este certificado médico deberá presentarse inescusablemente o día en que se desenvolva a primeira proba física no momento inmediatamente anterior á súa realización, sendo excluída a persoa aspirante en caso contrario. Deberá ter, como máximo, unha antigüidade de tres meses en relación á data fixada para o desenvolvemento da proba. f) No caso de que unha persoa se presentase a varias categorías bastará con que presente un único informe, que deberá entregar cando se desenvolva a primeira das probas físicas nas que participe. g) Non estar separado/a a través de expediente disciplinario do servizo de calquera das Administracións públicas, nin inhabilitado/a para o desempeño das funcións públicas por resolución ou sentenza firmes.5.2. Requisitos específicos para as categorías de supervisor/a do servizo, xefe/a de equipo, socorrista acuático/a, patrón/a de embarcacións e persoal de información e primeiros auxilios. a) Estar inscrito no Rexistro profesional do persoal de socorrismo, información e primeiros auxilios de Galicia ou ter presentada a solicitude de inscrición e estar pendente de resolución, sempre e cando non transcorrera o prazo máximo prefixado para a súa emisión.5.3. Requisitos específicos para a categoría de patrón/a de embarcacións: a) Estar en posesión do título de Patrón de embarcacións de recreo (PER) de acordo co Real decreto 875/2014, de 10 de outubro, que regula as titulacións náuticas para o goberno das embarcacións de recreo ou titulación profesional equivalente que habilite o manexo de embarcacións da oitava listaxe destinadas ao salvamento e o rescate, ou en condicións de obtela no prazo de presentación de solicitudes.6. Presentación das solicitudes.6.1. As solicitudes para participar en cada un dos procedementos selectivos presentaranse preferiblemente por vía electrónica a través do rexistro na sede electrónica do Concello de Oleiros (Sede electrónica -> Servizos xerais -> Rexistro electrónico -> Inscrición nos procesos de selección de persoal). 6.2. Opcionalmente, poderanse presentar as solicitudes de xeito presencial en calquera dos lugares e rexistros establecidos na normativa reguladora do procedemento administrativo común, expresando claramente o proceso selectivo de que se trate.6.3. Para a presentación das solicitudes poderá empregarse calquera dos mecanismos de identificación e sinatura admitidos pola sede electrónica do Concello de Oleiros.6.4. O prazo de presentación de solicitudes será de 10 días hábiles, contados a partir do día seguinte ao da publicación do anuncio da presente convocatoria no Boletín Oficial da Provincia.6.5. A participación neste proceso de selección é voluntaria, e implica que se presta consentimento para realizar as probas e os exercicios psicotécnicos, aceptando que o resultado desas probas sexa empregado como factor de valoración, de conformidade co previsto nestas bases.7. Documentación a presentar.7.1. Documentación: a) DNI ou NIE da persoa solicitante. b) DNI ou NIE da persoa representante, de ser o caso. c) A instancia normalizada, que figura na sede electrónica do Concello de Oleiros (Sede electrónica -> Servizos xerais -> Rexistro electrónico -> Inscrición nos procesos de selección de persoal). Tamén poderase atopar na páxina web municipal (Portada » O Concello » Concellería de Participación Cidadá, Cooperación e Recursos Humanos » Recursos Humanos). d) A acreditación de estar en posesión das titulacións establecidas na base n.º 5 como requisitos para participar nos procesos das distintas categorías. e) A resolución que acredite estar inscrito no Rexistro profesional do persoal de socorrismo, información e primeiros auxilios de Galicia, de acordo co Decreto 152/2021, do 21 de outubro, polo que se regulan as condicións para o exercicio profesional das actividades de socorrismo acuático, información e primeiros auxilios nos espazos acuáticos naturais e instalacións acuáticas na Comunidade Autónoma de Galicia, ou o modelo distintivo en vigor, establecido pola Orde da Consellería da Presidencia, Administracións Públicas e Xustiza, do 14 de maio de 2012. No caso de ter presentada a solicitude de inscrición e estar pendente de resolución, deberase presentar a dita solicitude xunto coa documentación que acredite estar en posesión da formación mínima para o exercicio das actividades obxecto de inscrición. f) Certificado Celga 3 ou equivalente, no seu caso. (No suposto de non ter o certificado se realizará a proba que figura no punto 5 das bases específicas) g) Xustificante do ingreso da taxa, co selo da entidade bancaria con indicación da data, ou xustificante electrónico. h) No caso de bonificación, título de familia numerosa. i) Unha relación circunstanciada dos méritos que se aleguen para avaliar na fase de concurso, unindo á dita relación os documentos xustificativos destes (orixinais ou fotocopias compulsadas), xa que non se tomarán en consideración nin se avaliarán aqueles que non queden debidamente acreditados en todos os seus estremos, no momento da presentación da instancia e dentro do prazo establecido.7.2. Esta documentación presentarase preferiblemente por vía electrónica a través do rexistro na sede electrónica do Concello de Oleiros ((Sede electrónica -> Servizos xerais -> Rexistro electrónico -> Inscrición nos procesos de selección de persoal). 7.3. Opcionalmente, as persoas interesadas poderán presentar a documentación complementaria de xeito presencial en calquera dos lugares e rexistros establecidos na normativa reguladora do procedemento administrativo común.7.4. Non será necesario achegar os documentos que xa fosen presentados anteriormente nesta Administración. Para estes efectos, a persoa interesada deberá indicar en que momento e ante que órgano administrativo presentou os citados documentos. Presumirase que esta consulta é autorizada polas persoas interesadas, salvo que conste no procedemento a súa oposición expresa.7.5. Nos supostos de imposibilidade material de obter o documento, o órgano competente poderá requirirlle á persoa interesada a súa presentación, ou, na súa falta, a acreditación por outros medios dos requisitos a que se refire o documento, con anterioridade á formulación da proposta de resolución.7.6. A consignación de datos falsos na solicitude ou na documentación achegada polos/as aspirantes sancionarase coa anulación da solicitude, sen prexuízo das demais medidas legais que correspondan.7.7. Sempre que se realice a presentación de documentos separadamente da solicitude deberase indicar o código e o órgano responsable do procedemento, o número de rexistro de entrada da solicitude e o número de expediente, se se dispón del.7.8. No caso de que algún dos documentos que se vai presentar de forma electrónica supere os tamaños máximo establecidos ou teña un formato non admitido pola sede electrónica do Concello de Oleiros, permitirase a presentación deste de forma presencial dentro dos prazos previstos e na forma indicada no parágrafo anterior. A información actualizada sobre o tamaño máximo e os formatos admitidos pode consultarse na sede electrónica do Concello de Oleiros.8. Admisión de persoas aspirantes e calendario de realización das probas.8.1. Unha vez rematado o prazo de presentación de instancias, o alcalde ou o órgano delegado ditará a resolución pola que aprobará a listaxe provisional de persoas admitidas e excluídas para cada un dos procedementos, que se fará pública no taboleiro de anuncios do Concello e, aínda que sen carácter preceptivo, na páxina web do Concello (://www.oleiros.org/web/concello-oleiros/c-participacion-rrhh/rr-hh), conferíndose un prazo de cinco días hábiles para os efectos de reclamacións nos termos do art.68 da Lei 39/2015, do 1 de outubro, do procedemento administrativo común das administracións públicas.8.2. As reclamacións, se as houbera, serán resoltas na resolución pola que se aproba a listaxe definitiva que se publicará do mesmo xeito que a provisional. Nesta mesma resolución figurará a composición do tribunal, o lugar, a data e a hora de celebración da fase de concurso e un calendario co lugar, a data e a hora de realización de cada unha das probas da fase de oposición.8.3. No caso de que, por circunstancias excepcionais ou de forza maior, houbese que modificar o lugar, a data ou a hora das previstas inicialmente para a realización das probas, o órgano de selección deberá publicar a dita modificación na páxina web municipal (://www.oleiros.org/web/concello-oleiros/c-participacion-rrhh/rr-hh) no día anterior ao da realización da proba.9. Tribunais cualificadores.9.1. O órgano de selección de cada unha das categorías designarase de conformidade ao estipulado no art.60 do TREBEP.9.2. As persoas membros do tribunal deberán absterse de intervir, notificándoo ao órgano convocador, cando concorran nelas circunstancias das previstas no artigo 23 da Lei 40/2015, do 1 de outubro, do réxime xurídico do sector público, ou se realizaran tarefas de preparación de probas selectivas nos cinco anos anteriores á publicación desta convocatoria. Asemade, as persoas aspirantes poderán recusar aos membros do tribunal cando concorran as ditas circunstancias.9.3. O órgano de selección non poderá constituírse nin actuar sen a presenza de, polo menos, tres dos seus membros, titulares ou suplentes indistintamente.9.4. Tamén resolverá todas as dúbidas que puidesen xurdir na aplicación destas normas, así como o que se deba facer nos casos non previstos.9.5. Ademais, poderá dispoñer da incorporación aos seus traballos de distintas persoas para realizar labores de asesoramento nas probas que estime pertinentes, limitándose estas a prestar a súa colaboración nas súas especialidades técnicas.9.6. As persoas membros do órgano de selección deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao exixido para participar no proceso selectivo.9.7. Estará constituído por: Presidente/a: o persoal funcionario ou laboral da Corporación que se nomee. Secretario/a: o persoal funcionario ou laboral da Corporación que se nomee. Vogais: tres vogais, persoal funcionario ou laboral que se nomee.10. Desenvolvemento das probas.10.1. As persoas aspirantes serán convocadas para cada exercicio nun único chamamento por orde alfabética e serán excluídas do proceso selectivo aquelas que non comparezan agás os casos debidamente xustificados e libremente apreciados polo tribunal. O dito chamamento comezará por aquelas persoas aspirantes cuxo primeiro apelido comece pola letra “T”, de acordo coa Resolución do 28 de xaneiro de 2022 da Consellería de Facenda e Administración Pública (DOG n.º 24 do 4 de febreiro de 2022), que fai público o resultado do sorteo a que se refire o Regulamento de selección do persoal da administración da comunidade autónoma de Galicia. Unha vez comezada a práctica dos exercicios, o tribunal poderá requirir en calquera momento das persoas aspirantes a acreditación da súa identidade.10.2. A publicación dos sucesivos anuncios relativos ao desenvolvemento do proceso selectivo efectuarase no taboleiro de anuncios da Corporación e, aínda que sen carácter preceptivo, na páxina web municipal.10.3. O tribunal poderá acordar a lectura pública daquelas probas que se desenvolvan por escrito.11. Probas selectivas e sistema de puntuación.11.1. Os sistemas de cualificación do concurso e das distintas probas da fase de oposición relaciónanse nas bases específicas desta convocatoria para cada unha das categorías, así como o seu número e tipo.11.2. O tribunal declarará aprobadas a aquelas persoas que obtivesen maior puntuación no cómputo global do proceso, non podendo superar en ningún caso o número de aprobados ao de postos convocados, en cada categoría.12. Presentación de documentación e contratación.12.1. Unha vez concluído o proceso selectivo, o tribunal publicará a relación de persoas aprobadas por orde de puntuación, sen poder superar este o número de postos convocados e remitirá a dita relación, xunto coa acta da última sesión, á Alcaldía ou ao órgano delegado, quen efectuará os correspondentes nomeamentos.12.2. No prazo de tres días hábiles que comezarán a contar desde o día seguinte a aquel no que se fixeron públicas as listaxes, as persoas aspirantes aprobadas deberán presentar na área de RRHH do Concello a seguinte documentación: a) Os títulos, certificados e documentación esixidos na base n.º 5 para cada categoría. b) A declaración xurada de non ter sido separado/a mediante expediente disciplinario do servizo de ningunha Administración pública, nin estar inhabilitado/a para o exercicio de funcións públicas por resolución ou sentenza xudicial firmes. c) A declaración xurada de non estar incurso/a en ningunha causa de incapacidade ou incompatibilidade de conformidade coa lexislación vixente e referida ao momento do seu nomeamento. d) A certificación médica -que se realizará a conta do Concello- acreditativa de non padecer enfermidade ou eiva física que imposibilite o normal exercicio das funcións. e) A tarxeta da Seguridade Social no caso de ter sido dado/a de alta con anterioridade.12.3. Ante a imposibilidade, debidamente xustificada, de presentar a documentación requirida, poderá acreditarse que se reúnen as condicións esixidas na convocatoria, mediante calquera medio de proba admisible en Dereito.12.4. Quen, dentro do prazo indicado e salvo casos de forza maior, non presentase a documentación, non poderá ser nomeado/a, quedando anuladas todas as súas actuacións, sen prexuízo da responsabilidade na que puidesen incorrer por falsidade na súa instancia.12.5. Cumpridos os requisitos referidos, o alcalde ou o órgano delegado realizará o nomeamento das persoas aspirantes propostas.12.6. As persoas aspirantes nomeadas estarán obrigadas a prestar a súa xornada de traballo na medida e na forma requiridas polo interese do servizo e quedarán obrigadas a utilizar os medios que para exercicio das súas funcións poña á súa disposición o Concello de Oleiros.12.7. Se durante o período de vixencia da prestación do servizo se producise a denegación da inscrición -por estar en trámite no momento temporal do nomeamento- no Rexistro Profesional de Socorrismo Información e Primeiros Auxilios de Galicia, en espazos acuáticos naturais, será esta causa xusta de cesamento inmediato por parte do Concello de Oleiros debido ao incumprimento dos requisitos de profesionalidade esixidos polo decreto regulador da materia, para o desempeño dos labores inherentes ao posto de traballo obxecto do nomeamento.12.8. No procedemento selectivo correspondente ás categorías de supervisor/a do servizo e xefe/a de equipo, da listaxe final do proceso selectivo nomearanse -entre as persoas seleccionadas- 1 supervisor/a e 1 xefe/a de equipo, elixindo para iso ás persoas ocupantes dos dous primeiros postos da listaxe final, respectivamente e na orde descendente de puntuación. A persoa supervisora será a responsable do servizo e o/a xefe/a de equipo será a persoa encargada de auxiliar e apoiar a labor do/a supervisor/a. De producirse renuncia expresa a estes nomeamentos, continuaranse por rigorosa orde de prelación na listaxe final.12.9. Nos procedementos selectivos das restantes categorías, das listaxes finais nomearanse –entre todos/as os seleccionados/as- ás persoas que desenvolverán os labores de socorristas-xefes de grupo nas praias, en base á idoneidade acreditada durante o proceso selectivo.13. Listaxe de reserva.13.1. Para a cobertura de postos ou realización de contratos laborais de carácter temporal poderá acudirse ao proceso selectivo finalizado ao abeiro desta convocatoria ou doutras anteriores, onde houbese persoas aspirantes que aprobasen algunha das probas, aínda que non obtivesen posto, debendo optarse por aquelas que superasen o maior número destas e que acumulasen mellor puntuación.13.2. Cando se chamase a unha das persoas incluídas na listaxe para ocupar un posto, recuperará o seu lugar inicial, ao rematar o período de contratación, de xeito que poderá ser chamada novamente para outra contratación, agás que renuncie expresamente á súa incorporación.14. Norma final.14.1. Contra esta resolución, que pon fin á vía administrativa, poderase interpoñer un recurso contencioso-administrativo ante o Xulgado do contencioso-administrativo da Coruña no prazo de dous meses que comezarán a contar a partir do día seguinte ao da publicación do anuncio da convocatoria (artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa), ou ben, previamente e con carácter potestativo, recurso de reposición ante o órgano autor da disposición impugnada, no prazo dun mes (artigos 123 e 124 da Lei 39/2015, do 1 de outubro, procedemento administrativo común das administracións públicas), sen prexuízo de que as persoas interesadas poidan exercitar, no seu caso, calquera outro que estimen procedente. BASES ESPECÍFICAS PARA A SELECCIÓN NAS CATEGORÍAS DE SUPERVISOR/A DO SERVIZO E XEFE/A DE EQUIPO FASE DE CONCURSO (máximo 10 puntos) Non terá carácter eliminatorio e para a avaliación xuntarase coa solicitude a relación circunstanciada dos méritos que se aleguen pola orde que se establece de seguido, unindo á dita relación os documentos xustificativos destes (orixinais ou fotocopias compulsadas), pois non se tomarán en consideración nin serán avaliados aqueles que non queden debidamente acreditados, en todos os seus extremos, dentro do prazo de presentación de instancias. Avaliarase: 1. Experiencia profesional (ata un máximo de 2 puntos): 1.1. Por cada mes de servizo en praias en posto de supervisor/a-coordinador/a: 0,5 puntos.1.2. Por cada mes de servizo en praias en posto de xefe/a de equipo: 0,4 puntos.1.3. Por cada mes de servizo en praias en posto de xefe/a de grupo ou xefe/a de praia: 0,3 puntos.1.4. Por cada mes de servizo en praias en posto de socorrista, socorrista-patrón, sanitario/a ou similar: 0,1 puntos.2. Cursos relacionados (ata un máximo de 2 puntos): 2.1. Por cada acreditación de cursos realizados, sempre que se atopen relacionados coas funcións propias a desenvolver e organizados ou avalados por unha Administración pública, Universidade ou Entidade de interese público (cursos, prácticas deportivas ou profesionais, asistencia a xornadas, congresos, seminarios, informática de xestión, xestión de recursos humanos, reciclaxes, formación continua): a) De 10 a 40 horas de duración: 0,10 puntos. b) De 41 a 100 horas de duración: 0,20 puntos. c) De 101 a 200 horas de duración: 0,30 puntos. d) De duración superior a 200 horas: 0,40 puntos.2.2. Por cada curso da escola oficial de idiomas (inglés): a) Básico (nivel A2 do MECRL): 0,10 puntos. b) Intermedio (nivel B1 do MECRL): 0,20 puntos. c) Avanzado (nivel B2 do MECRL): 0,50 puntos. d) C1: 1 punto.2.3. No caso de estar en posesión de varios cursos ou accións formativas con materias ou contidos similares, tomarase en consideración, para os efectos de valoración, aquel de data máis actual.2.4. Por participación como persoal docente en actividades formativas, sempre que se atopen relacionadas coas funcións propias a desenvolver e organizados por unha Administración pública ou Universidade: a) Por cada hora de formación: 0,02 puntos.3. Outros méritos (ata un máximo de 6 puntos): 3.1. Acreditar formación actualizada no manexo de desfibriladores mediante certificación individual recoñecida polo Consello español de resucitación cardiopulmonar (CERCP) a través da Fundación pública urxencias sanitarias de Galicia (061) ou de outra entidade equivalente no caso de formarse noutra Comunidade autónoma ou Estado-: 0,5 puntos.3.2. Estar en posesión do título de Patrón de embarcacións de recreo (PER) ou titulación profesional equivalente que habilite o manexo de embarcacións da oitava listaxe destinadas ao salvamento e o rescate, ou en condicións de obtela no prazo de presentación de solicitudes: 1,5 puntos.3.3. Estar en posesión de titulación universitaria (Ciencias da actividade física e do deporte, Ciencias empresariais, Ciencias económicas e/ou Dereito, Relacións laborais, Ciencias do traballo e Recursos humanos): 1,5 puntos.3.4. Por cada máster relacionado coas funcións propias a desenvolver: 1 punto.3.5. Ser voluntario/a dunha agrupación de voluntarios de protección civil cunha antigüidade mínima de 2 anos e ter rexistrada actividade nos anos 2020 e/ou 2021 (co curso básico de protección civil acreditado): 0,5 puntos.3.6. Estar en posesión do permiso de condución da clase B+E: 1 punto.4. Acreditación dos méritos: 4.1. Os méritos alegados polas persoas aspirantes deberán acreditarse do seguinte xeito e dentro do prazo de presentación de instancias: a) Os servizos prestados na Administración pública, mediante certificación expedida pola autoridade ou persoal funcionario competente, que reflicta o grupo profesional de pertenza. b) Para a acreditación dos servizos prestados no Concello de Oleiros bastará con que a persoa aspirante solicite -inescusablemente e en escrito anexo á instancia para participar no procedemento selectivo -que interesa se teñan en conta na avaliación de méritos da fase de concurso os servizos prestados- incorporando a propia Administración o informe acreditativo ao expediente de selección. c) Os servizos prestados en empresas privadas, mediante a presentación inescusable do modelo oficial de certificado de empresa ou certificado de vida laboral aos que se deberán acompañar, inescusablemente, cada contrato de traballo que se pretenda que se avalíe. d) Non se computarán os servizos inferiores ao mes, entendéndose estes de trinta días; agás que así se especifique expresamente nalgún apartado das bases da convocatoria de que se trate. Deduciranse proporcionalmente aqueles servizos prestados a tempo parcial. e) Os diplomas ou documentos que acrediten a realización dos cursos deberán expresar a duración en horas ou xornadas completas e, expresar con suficiente claridade o seu contido básico. f) No suposto de que a duración do curso se exprese en días establécese unha equivalencia de 5 horas por cada día de curso. FASE DE OPOSICIÓN Consistirá na realización das seguintes probas: 5. Proba de coñecementos.5.1. De carácter obrigatorio e eliminatorio, consistirá en responder a un cuestionario composto por 40 preguntas tipo test, que versarán sobre primeiros auxilios, salvamento e socorrismo acuático e coñecemento das praias do termo municipal de Oleiros, de acordo co temario contido no Anexo I destas bases.5.2. Este exercicio cualificarase de 0 a 20 puntos e para superalo será necesario obter un mínimo de 10 puntos. Corresponderalle ao tribunal determinar o nivel de coñecementos exixido para acadar esta puntuación mínima, para o cal se terá en conta que cada resposta incorrecta descontará un terzo do valor dunha pregunta correcta.6. Proba de RCP.6.1. De carácter obrigatorio e eliminatorio, consistirá en realizar unha proba simulada de reanimación cardio pulmonar (RCP): proba de Soporte vital básico e instrumental e utilización do equipo de osixenoterapia segundo as recomendacións da “European Resuscitation Council Guidelines 2021 Resumen ejecutivo”, https://www.cercp.org/wp-content/uploads/2021/12/ERC-Guidelines-2021_Executive-Summary_Spanish-translation.pdf6.2.Esta proba cualificarase de 0 a 3 puntos, sendo necesario para superala obter como mínimo 1,5 puntos.7. Proba de coñecemento da lingua galega.7.1. De carácter obrigatorio e eliminatorio, agás para aquelas persoas aspirantes que presenten o certificado, orixinal ou a fotocopia compulsada -no prazo de presentación de instancias e referido á data do seu remate- de ter superados os estudos conducentes á obtención do certificado de lingua galega CELGA 3, expedido por organismo oficial para o efecto, ou título acreditativo expedido pola entidade académica para tal fin. A proba consistirá na tradución dun texto facilitado polo tribunal do castelán ao galego nun tempo máximo de trinta minutos, coa cualificación final de apto/a ou non apto/a.8. Proba final.8.1. De carácter obrigatorio e eliminatorio. Consistente en realizar unha entrevista de carácter profesional que versará sobre as tarefas a desenvolver no posto de traballo e a súa relación coa experiencia laboral para tal fin. Esta proba cualificarase de 0 a 10 puntos. Para superala será necesario obter como mínimo 3 puntos. ANEXO I TEMARIO Tema 1.–O socorrismo acuático: concepto, obxectivos, límites e datos de interese. O socorrista acuático profesional e a súa formación. Tema 2.–Prevención de accidentes acuáticos e afogamentos. A vixilancia. Tema 3.–Secuencia de actuación ante rescates acuáticos. Técnicas para entrar na auga e de nado adaptadas. O mergullo. Tema 4.–Técnicas de traslado e extracción de persoas accidentadas no medio acuático. Tema 5.–Os espazos acuáticos: características e diferenzas de interese no socorrismo acuático. Tema 6.–A Bandeira Azul e a súa repercusión nos servizos de socorrismo. Criterios Bandeira Azul para praias. Tema 7.–A comunicación aplicada a situacións de prevención de riscos. Prevención de accidentes e riscos laborais no socorrismo acuático. Tema 8.–O paciente traumático. Traumatismos. Trastornos circulatorios. Tema 9.–Lesións producidas por calor ou frío. As picaduras. Intoxicacións e cadros convulsivos. A botica de primeiros auxilios e a enfermería. Tema 10.–Soporte vital básico e instrumental e utilización de equipo de osixenoterapia segundo “European Resuscitation Council Guidelines 2021 Resumen ejecutivo”, https://www.cercp.org/wp-content/uploads/2021/12/ERC-Guidelines-2021_Executive-Summary_Spanish-translation.pdf. RCP e obstrución das vías aéreas por corpo estraño (OVACE). Tema 11.–Condicións para o exercicio profesional das actividades de socorrismo acuático, información e primeiros auxilios nos espazos acuáticos naturais e instalacións acuáticas na Comunidade Autónoma de Galicia. Plan de salvamento en praias de Galicia (SAPRAGA). Tema 12.–Ordenanza municipal que regula o uso das praias no Concello de Oleiros. BIBLIOGRAFÍA GONZÁLEZ, F.; PALACIOS, J.; BARCALA, R. y OLEAGORDIA, A. (2008): Primeros auxilios y socorrismo acuático: prevención e intervención. Madrid: PARANINFO. ISBN: 978-84-9732-649-0. PALACIOS, J. (2008): Socorrismo acuático profesional: formación para la prevención y la intervención ante accidentes en el medio acuático. A Coruña: Publicaciones Didácticas SADEGA. ISBN: 978-84-612-3530-8. Ordenanza municipal que regula o uso das praias no Concello de Oleiros, BOP da Coruña núm.130, de 9 de xuño de 2009 e modificación BOP da Coruña núm.85, de 5 de maio de 2016 (texto consolidado): http://www.oleiros.org/c/document_library/get_file? p_l_id=299852&folderId=124810&name=DLFE-27558. pdf. “European Resuscitation Council Guidelines 2021 Resumen ejecutivo”, https://www.cercp.org/wp-content/uploads/2021/12/ERC-Guidelines-2021_Executive-Summary_Spanish-translation.pdf. Guía de interpretación de los criterios Bandera Azul para playas.http://www.banderaazul.org/sites/default/files/2022/lanzamiento/Guia%20playas%202022.pdfDecreto 152/2021, do 21 de outubro, polo que se regulan as condicións para o exercicio profesional das actividades de socorrismo acuático, información e primeiros auxilios nos espazos acuáticos naturais e instalacións acuáticas na Comunidade Autónoma de Galicia. Resolución do 29 de outubro de 2021, da Dirección Xeral de emerxencias e Interior, pola que se dá publicidade do Acordo do Consello da Xunta de Galicia, do 14 de outubro de 2021 polo que se aproba o Plan de salvamento en praias de Galicia (SAPRAGA). BASES ESPECÍFICAS PARA A SELECCIÓN NA CATEGORÍA DE SOCORRISTA ACUÁTICO/A FASE DE CONCURSO (máximo 4,5 puntos) Non terá carácter eliminatorio e para a avaliación xuntarase coa solicitude a relación circunstanciada dos méritos que se aleguen pola orde que se establece de seguido, unindo á dita relación os documentos xustificativos destes (orixinais ou fotocopias compulsadas), pois non se tomarán en consideración nin serán avaliados aqueles que non queden debidamente acreditados, en todos os seus estremos, dentro do prazo de presentación de instancias. Avaliarase: 1. A experiencia profesional (ata un máximo de 1,5 puntos): 1.1. Por cada mes de servizo en praias en posto de socorrista acuático/a: 0,25 puntos.1.2. Por cada mes de servizo en praias en posto de supervisor/xefe de equipo: 0,20 puntos.1.3. Por cada mes de servizo en praias en posto de Xefe de grupo: 0,15 puntos.1.4. Por cada mes de servizo en praias en posto de sanitario: 0,10 puntos.2. Outros méritos (ata un máximo de 3 puntos): 2.1. Acreditar formación actualizada no manexo de desfibriladores mediante certificación individual recoñecida polo Consello español de resucitación cardiopulmonar (CERCP) a través da Fundación pública urxencias sanitarias de Galicia (061) ou doutra entidade equivalente no caso de formarse noutra Comunidade autónoma ou Estado: 1 punto.2.2. Estar en posesión do título de Patrón de embarcacións de recreo (PER) ou titulación profesional equivalente que habilite o manexo de embarcacións da oitava listaxe destinadas ao salvamento e o rescate, ou en condicións de obtela no prazo de presentación de solicitudes 1 punto.2.3. Ser voluntario/a dunha agrupación de voluntarios de protección civil cunha antigüidade mínima de 2 anos e ter rexistrada actividade nos anos 2020 e/ou 2021 (co curso básico de protección civil acreditado): 1 punto.3. Acreditación dos méritos: 3.1. Os méritos alegados polas persoas aspirantes deberán acreditarse do seguinte xeito e dentro do prazo de presentación de instancias: a) Os servizos prestados na Administración pública, mediante certificación expedida pola autoridade ou persoal funcionario competente, que reflicta o grupo profesional de pertenza. b) Para a acreditación dos servizos prestados no Concello de Oleiros bastará con que a persoa aspirante solicite -inescusablemente e en escrito anexo á instancia para participar no procedemento selectivo -que interesa se teñan en conta na avaliación de méritos da fase de concurso os servizos prestados- incorporando a propia Administración o informe acreditativo ao expediente de selección. c) Os servizos prestados en empresas privadas, mediante a presentación inescusable do modelo oficial de certificado de empresa ou certificado de vida laboral aos que se deberán acompañar, inescusablemente, cada contrato de traballo que se pretenda que se avalíe. d) Non se computarán os servizos inferiores ao mes, entendéndose estes de trinta días; agás que así se especifique expresamente nalgún apartado das bases da convocatoria de que se trate. Deduciranse proporcionalmente aqueles servizos prestados a tempo parcial. FASE DE OPOSICIÓN Consistirá na realización das seguintes probas: 4. Proba de coñecementos: 4.1. De carácter obrigatorio e eliminatorio, consistirá en responder a un cuestionario composto por 25 preguntas tipo test, que versarán sobre primeiros auxilios e salvamento e socorrismo acuático de acordo co temario contido no Anexo I destas bases.4.2. Este exercicio cualificarase de 0 a 10 puntos e para superalo será necesario obter un mínimo de 5 puntos. Corresponderalle ao tribunal determinar o nivel de coñecementos exixido para acadar esta puntuación mínima, para o cal se terá en conta que cada resposta incorrecta descontará un terzo do valor dunha pregunta correcta.5. Proba en espazo acuático natural (proba física): 5.1. Con carácter previo á realización desta proba, no preciso momento do chamamento público, e con carácter obrigatorio e eliminatorio, as persoas aspirantes deberán presentar o informe médico esixido na base quinta das xerais, e a licenza de navegación ou título de patrón.5.2. De carácter obrigatorio e eliminatorio, desenvolverase do seguinte xeito: a) A posición de partida será de pé, fora da auga, co material de rescate determinado (brazo de rescate e aletas), no chan, tendo que colocarse o brazo de rescate de xeito correcto á sinal de saída e as aletas na man. b) Tras o sinal de inicio da proba, realizaranse 50 metros en desprazamento terrestre co material. c) Entrarase na auga de xeito correcto e colocaranse as aletas. d) Realizaranse 50 metros en nado libre ata a posición marcada cunha boia. Unha vez alcanzada a boia deberase abrochar o brazo de rescate e regresar a nado (deixando a boia a nosa esquerda) ata o areal utilizando unha técnica de traslado co material de rescate (brazo de rescate), con acción de brazo libre e agarrando o brazo de rescate cunha man durante outros 50 metros. e) Finalizada a fase acuática, quitaranse as aletas e continuarase a carreira a pé ata a meta coas aletas na man e sen quitarse o brazo de rescate. Á chegada á meta haberá que pousar no chan o brazo de rescate e as aletas para dar a proba por finalizada. f) Outorgaranse as seguintes puntuacións de acordo cos tempos expresados: 6. Proba de RCP.6.1. De carácter obrigatorio e eliminatorio, consistirá en realizar unha proba simulada de reanimación cardio pulmonar (RCP): proba de Soporte vital básico e instrumental e utilización do equipo de osixenoterapia segundo as recomendacións da “European Resuscitation Council Guidelines 2021 Resumen ejecutivo”, https://www.cercp.org/wp-content/uploads/2021/12/ERC-Guidelines-2021_Executive-Summary_Spanish-translation.pdf. Os membros do tribunal poderán formular preguntas de carácter profesional nesta proba á persoa aspirante.6.2. Ademais da proba de RCP, o candidato deberá de responder a algunha pregunta relacionada co anexo temario.6.3. Esta proba cualificarase de 0 a 5 puntos, sendo necesario para superala obter como mínimo 2,5 puntos.7. Proba de coñecemento da lingua galega.7.1. De carácter obrigatorio e eliminatorio agás para aquelas persoas aspirantes que presenten o certificado, orixinal ou a fotocopia compulsada -dentro do prazo de presentación de instancias e referido á data do seu remate- de ter superados os estudos conducentes á obtención do certificado de lingua galega -CELGA 3- correspondente co nivel de estudos acreditados para a participación no procedemento selectivo, expedido por organismo oficial para o efecto, ou o título acreditativo expedido por entidade académica para tal fin. A proba consistirá na tradución dun texto facilitado polo Tribunal do castelán ao galego nun tempo máximo de trinta minutos, coa cualificación final de apto/a ou non apto/a. ANEXO I TEMARIO Tema 1.–O socorrismo acuático: concepto, obxectivos, límites e datos de interese. O socorrista acuático profesional e a súa formación. Tema 2.–Prevención de accidentes acuáticos e afogamentos. A vixilancia. Tema 3.–Secuencia de actuación ante rescates acuáticos. Técnicas para entrar na auga e de nado adaptadas. O mergullo. Tema 4.–Técnicas de traslado e extracción de accidentados no medio acuático. Tema 5.–Os espazos acuáticos: características e diferenzas de interese no socorrismo acuático Tema 6 - A comunicación aplicada a situacións de prevención de riscos. Prevención de accidentes e riscos laborais no socorrismo acuático. Tema 7.–O paciente traumático. Traumatismos. Trastornos circulatorios. Tema 8.–Lesións producidas por calor ou frío. As picaduras. Intoxicacións e cadros convulsivos. A botica de primeiros auxilios e a enfermería. Tema 9.–Soporte vital básico e instrumental e utilización de equipo de osixenoterapia. RCP e obstrución das vías aéreas por corpo estraño (OVACE). Tema 10.–Ordenanza municipal que regula o uso as praias no Concello de Oleiros. Tema 11.–Plan de salvamento en praias de Galicia (SAPRAGA). Tema 12.–A “bandeira azul” e a súa repercusión nos servizos de socorrismo. Criterios Bandeira Azul para praias. BIBLIOGRAFÍA GONZÁLEZ, F.; PALACIOS, J.; BARCALA, R. y OLEAGORDIA, A. (2008): Primeros Auxilios y socorrismo acuático: prevención e intervención. Madrid: PARANINFO. ISBN: 978-84-9732-649-0. PALACIOS, J. (2008): Socorrismo acuático profesional: Formación para la prevención y la intervención ante accidentes en el medio acuático. A Coruña: Publicaciones Didácticas SADEGA. ISBN: 978-84-612-3530-8. Ordenanza municipal que regula o uso das praias no Concello de Oleiros, BOP da Coruña núm.130, de 9 de xuño de 2009 e modificación publicada no BOP da Coruña núm.85, de 5 de maio de 2016 (texto consolidado): http://www.oleiros.org/c/document_library/get_file? p_l_id=299852&folderId=124810&name=DLFE-27558. pdf. “European Resuscitation Council Guidelines 2021 Resumen ejecutivo”, https://www.cercp.org/wp-content/uploads/2021/12/ERC-Guidelines-2021_Executive-Summary_Spanish-translation.pdf. Guía de interpretación de los criterios Bandera Azul para playas.http://www.banderaazul.org/sites/default/files/2022/lanzamiento/Guia%20playas%202022.pdfResolución do 29 de outubro de 2021, da Dirección Xeral de emerxencias e Interior, pola que se dá publicidade do Acordo do Consello da Xunta de Galicia, do 14 de outubro de 2021 polo que se aproba o Plan de salvamento en praias de Galicia (SAPRAGA). BASES ESPECÍFICAS PARA A CATEGORÍA DE PATRÓNS/AS DE EMBARCACIÓNS FASE DE CONCURSO (máximo 3 puntos) Non terá carácter eliminatorio e para a avaliación xuntarase coa solicitude a relación circunstanciada dos méritos que se aleguen pola orde que se establece de seguido, unindo á dita relación os documentos xustificativos destes (orixinais ou fotocopias compulsadas), pois non se tomarán en consideración nin serán avaliados aqueles que non queden debidamente acreditados, en todos os seus estremos, dentro do prazo de presentación de instancias. Avaliarase: 1. Experiencia profesional (ata un máximo de 1 punto): 1.1. Por cada mes de servizo en praias en posto de patrón/a socorrista: 0,20 puntos.1.2. Por cada mes de servizo en praias en posto de socorrista acuático/a, supervisor/a, xefe/a de equipo, xefe/a de grupo ou sanitario: 0,05 puntos.2. Outros méritos (ata un máximo de 2 puntos): 2.1. Acreditar formación actualizada no manexo de desfibriladores mediante certificación individual recoñecida polo Consello español de resucitación cardiopulmonar (CERCP) a través da Fundación Pública Urxencias Sanitarias de Galicia (061) ou doutra entidade equivalente no caso de formarse noutra Comunidade Autónoma ou estado: 1 punto.2.2. Ser voluntario/a dunha agrupación de voluntarios de protección civil cunha antigüidade mínima de 2 anos e ter rexistrada actividade nos anos 2020 e/ou 2021 (co curso básico de protección civil acreditado): 1 punto.3. Acreditación dos méritos: 3.1. Os méritos alegados polas persoas aspirantes deberán acreditarse do seguinte xeito e dentro do prazo de presentación de instancias: 3.2. Os servizos prestados na administración pública, mediante certificación expedida pola autoridade ou persoal funcionario competente, que reflicta o grupo profesional de pertenza. Para a acreditación dos servizos prestados no Concello de Oleiros bastará con que a persoa aspirante solicite -inescusablemente e en escrito anexo á instancia para participar no procedemento selectivo- que interesa se teñan en conta na avaliación de méritos da fase de concurso os servizos prestados -incorporando a propia Administración o informe acreditativo ao expediente de selección.3.3. Os servizos prestados en empresas privadas, mediante a presentación inescusable do modelo oficial de certificado de empresa ou certificado de vida laboral aos que se deberán acompañar, inescusablemente, cada contrato de traballo que se pretenda que se avalíe.3.4. Non se computarán os servizos inferiores ao mes, entendéndose estes de trinta días; agás que así se especifique expresamente nalgún apartado das bases da convocatoria de que se trate. Deduciranse proporcionalmente aqueles servizos prestados a tempo parcial.3.5. Os diplomas ou documentos que acrediten a realización dos cursos deberán expresar a duración en horas ou xornadas completas e, expresar con suficiente claridade o seu contido básico.3.6. No suposto de que a duración do curso se exprese en días establécese unha equivalencia de 5 horas por cada día de curso. FASE DE OPOSICIÓN Consistirá na realización das seguintes probas: 4. Proba de coñecementos: 4.1. De carácter obrigatorio e eliminatorio, consistirá en responder a un cuestionario composto por 20 preguntas tipo test, que versarán sobre primeiros auxilios, salvamento e socorrismo acuático e manexo de embarcacións, de acordo co temario contido no Anexo I destas bases.4.2. Este exercicio cualificarase de 0 a 10 puntos e para superalo será necesario obter un mínimo de 5 puntos. Corresponderalle ao tribunal determinar o nivel de coñecementos exixido para acadar esta puntuación mínima, para o cal se terá en conta que cada resposta incorrecta descontará un terzo do valor dunha pregunta correcta.5. Proba práctica (proba física): 5.1. Con carácter previo á realización desta proba, no preciso momento do chamamento público, e con carácter obrigatorio e eliminatorio, as persoas aspirantes deberán presentar o certificado médico oficial esixido na base quinta das xerais, e a licenza de navegación ou título de patrón.5.2. A proba consistirá na superación do seguinte exercicio de carácter obrigatorio e eliminatorio: Manexo de embarcacións a) A persoa aspirante deberá realizar as seguintes manobras coa embarcación: b) Colocación do material e do/a socorrista a bordo. c) Entrada e saída na auga desde a area. d) Navegar aproximándose a unha boia e manterse tocándoa coa proa da embarcación durante un tempo mínimo de 5 segundos. e) Navegar esquivando un obxecto flotante que será lanzado desde a embarcación para posteriormente recuperalo. f) Atraque e desatraque en peirao. Comunicar por radio o atraque e desatraque. Este exercicio será cualificado de 0 a 10 puntos. Para superar esta proba será necesario obter unha puntuación mínima de 5 puntos. Persoa á auga a) A persoa aspirante deberá realizar unha entrada segura á auga desde a embarcación, nadar 25 metros ata unha boia. Unha vez alcanzada a boia deberá regresar a nado (deixando a boia á súa esquerda) ata chegar de novo á embarcación. Unha vez alcanzada a embarcación deberá subir a bordo da mesma de forma segura e eficaz. A proba deberá realizarse nun tempo máximo de 3’ 30’’ para todas as persoas aspirantes. Este exercicio cualificarase como apto/a ou non apto/a e realizarase simultaneamente co anterior.6. Proba de RCP: 6.1. De carácter obrigatorio e eliminatorio, consistirá en realizar unha proba simulada de reanimación cardio pulmonar (RCP): proba de Soporte vital básico e instrumental e utilización do equipo de osixenoterapia segundo as recomendacións da “European Resuscitation Council Guidelines 2021 Resumen ejecutivo”, https://www.cercp.org/wp-content/uploads/2021/12/ERC-Guidelines-2021_Executive-Summary_Spanish-translation.pdf. 6.2. Os membros do tribunal poderán formular preguntas de carácter profesional nesta proba á persoa aspirante. Os membros do tribunal poderán formular preguntas de carácter profesional nesta proba á persoa aspirante.6.3. Esta proba cualificarase de 0 a 4 puntos, sendo necesario para superala obter como mínimo 1,5 puntos.7. Proba de coñecemento da lingua galega: 7.1. De carácter obrigatorio e eliminatorio agás para aquelas persoas aspirantes que presenten o certificado, orixinal ou a fotocopia compulsada -dentro do prazo de presentación de instancias e referido á data do seu remate- de ter superados os estudos conducentes á obtención do certificado de lingua galega -CELGA 3- correspondente co nivel de estudos acreditados para a participación no procedemento selectivo, expedido por organismo oficial para o efecto, ou o título acreditativo expedido por entidade académica para tal fin. A proba consistirá na tradución dun texto facilitado polo Tribunal do castelán ao galego nun tempo máximo de trinta minutos.7.2. Cualificarase como apto/a ou non apto/a. ANEXO I TEMARIO Tema 1.–O socorrismo acuático: concepto, obxectivos, límites e datos de interese. O socorrista acuático profesional e a súa formación. Tema 2.–Prevención de accidentes acuáticos e afogamentos. A vixilancia. Tema 3.–Técnicas de traslado e extracción de accidentados no medio acuático. Tema 4.–Os espazos acuáticos: características e diferenzas de interese no socorrismo acuático. A “Bandeira Azul” e a súa repercusión nos servizos de socorrismo. Criterios Bandeira Azul para praias. Tema 5.–A comunicación aplicada a situacións de prevención de riscos. Prevención de accidentes e riscos laborais no socorrismo acuático. Tema 6.–Ordenanza municipal que regula o uso das praias no Concello de Oleiros. Tema 7.–Seguridade e comprobacións antes de saír a mar. Tema 8.–Motores. Identificación elementos instalación propulsora. Arranque e comprobacións de funcionamento. Tema 9.–Cabos. Manexo de cabos e nós básicos. Tema 10.–Manobras. Manobras en dársena, atraques, desatraques. Velocidade de seguridade. Manobras de seguridade. Tema 11.–Fondeo, vixilancia e control da derrota. Manobra de fondeo e virado da áncora. Precaucións con bañistas e mergulladores. Tema 12.–Plan de salvamento en praias de Galicia (SAPRAGA). Os temas 7 a 11 serán desenvolvidos con base no Real Decreto 875/14, do 10 de outubro, que regula as titulacións náuticas para o goberno de embarcacións de recreo. BIBLIOGRAFÍA GONZÁLEZ, F.; PALACIOS, J.; BARCALA, R. y OLEAGORDIA, A. (2008): Primeros Auxilios y socorrismo acuático: prevención e intervención. Madrid: PARANINFO. ISBN: 978-84-9732-649-0. PALACIOS, J. (2008): Socorrismo acuático profesional: Formación para la prevención y la intervención ante accidentes en el medio acuático. A Coruña: Publicaciones Didácticas SADEGA. ISBN: 978-84-612-3530-8. Ordenanza municipal que regula o uso das praias no Concello de Oleiros, BOP da Coruña núm.130, do 9 de xuño de 2009, e modificación publicada no BOP da Coruña núm.85, de 5 de maio de 2016 (texto consolidado): http://www.oleiros.org/c/document_library/get_file? p_l_id=299852&folderId=124810&name=DLFE-27558. pdf). “European Resuscitation Council Guidelines 2021. Resumen ejecutivo”, https://www.cercp.org/wp-content/uploads/2021/12/ERC-Guidelines-2021_Executive-Summary_Spanish-translation.pdf. Guía de interpretación de los criterios Bandera Azul para playas.http://www.banderaazul.org/sites/default/files/2022/lanzamiento/Guia%20playas%202022.pdfResolución do 29 de outubro de 2021, da Dirección Xeral de emerxencias e Interior, pola que se dá publicidade do Acordo do Consello da Xunta de Galicia, do 14 de outubro de 2021 polo que se aproba o Plan de salvamento en praias de Galicia (SAPRAGA). Real Decreto 875/2014, de 10 de outubro, polo que se regulan as titulacións náuticas para o goberno de embarcacións de recreo.https://www.fomento. gob. es/NR/rdonlyres/C20A28E0-D7D2-40B6-9828-F10711F1471F/128447/BOEA201410344. pdf BASES ESPECÍFICAS PARA A CATEGORÍA DE AUXILIARES DE INFORMACIÓN E PRIMEIROS AUXILIOS EN ESPAZOS ACUÁTICOS NATURAIS FASE DE CONCURSO (máximo 11 puntos): Non terá carácter eliminatorio e para a avaliación xuntarase coa solicitude a relación circunstanciada dos méritos que se aleguen pola orde que se establece de seguido, unindo á dita relación os documentos xustificativos dos mesmos (orixinais ou fotocopias compulsadas), pois non se tomarán en consideración nin serán avaliados aqueles que non queden debidamente acreditados, en todos os seus extremos, dentro do prazo de presentación de instancias. Avaliaranse: 1. Experiencia profesional (ata un máximo de 3 puntos): 1.1. Por cada mes de servizo como persoal sanitario en praias: 0,20 puntos.1.2. Por cada mes de servizo como persoal sanitario en outras institucións(centros de saúde, hospitais, ambulancias,.): 0,15 puntos.1.3. Por cada mes de servizo en praias en posto de socorrista (ou análogo): 0,05 puntos.2. Outros méritos, ata un máximo de 8 puntos: 2.1. Estar en posesión da diplomatura, grao en enfermería ou superior: 4 puntos.2.2. Ser voluntario/a dunha agrupación de voluntarios de protección civil cunha antigüidade mínima de 2 anos e ter rexistrada actividade nos anos 2020 e/ou 2021(co curso básico de protección civil acreditado): 1 punto 2.3. Acreditar formación actualizada no manexo de desfibriladores mediante certificación individual recoñecida polo Consello español de resucitación cardiopulmonar (CERCP) a través da Fundación pública urxencias sanitarias de Galicia (061) ou de outra entidade equivalente no caso de formarse noutra Comunidade autónoma ou Estado: 3 puntos.3. Acreditación dos méritos: 3.1. Os méritos alegados polas persoas aspirantes deberán acreditarse do seguinte xeito e dentro do prazo de presentación de instancias: 3.2. Os servizos prestados na Administración pública, mediante certificación expedida pola autoridade ou persoal funcionario competente, que reflicta o grupo profesional de pertenza.3.3. Para a acreditación dos servizos prestados no Concello de Oleiros bastará con que a persoa aspirante solicite -inescusablemente e en escrito anexo á instancia para participar no procedemento selectivo -que interesa se teñan en conta na avaliación de méritos da fase de concurso os servizos prestados- incorporando a propia Administración o informe acreditativo ao expediente de selección.3.4. Os servizos prestados en empresas privadas, mediante a presentación inescusable do modelo oficial de certificado de empresa ou certificado de vida laboral aos que se deberán acompañar, inescusablemente, cada contrato de traballo que se pretenda que se avalíe.3.5. Non se computarán os servizos inferiores ao mes, entendéndose estes de trinta días; agás que así se especifique expresamente nalgún apartado das bases da convocatoria de que se trate. Deduciranse proporcionalmente aqueles servizos prestados a tempo parcial.3.6. Os diplomas ou documentos que acrediten a realización dos cursos deberán expresar a duración en horas ou xornadas completas e, expresar con suficiente claridade o seu contido básico.3.7. No suposto de que a duración do curso se exprese en días establécese unha equivalencia de 5 horas por cada día de curso. FASE DE OPOSICIÓN Consistirá na realización das seguintes probas: 4. Proba de coñecementos: 4.1. De carácter obrigatorio e eliminatorio consistirá nun exame teórico de 20 preguntas combinadas (tipo test e pregunta curta) de acordo co temario contido no Anexo I destas bases.4.2. Este exercicio cualificarase de 0 a 20 puntos e para superalo será necesario obter un mínimo de dez puntos. Corresponderalle ao tribunal determinar o nivel de coñecementos exixido para acadar esta puntuación mínima, para o cal se terá en conta que cada resposta incorrecta descontará un terzo do valor dunha pregunta correcta.5. Proba en piscina (proba física): 5.1. Con carácter previo á realización desta proba, no preciso momento do chamamento público, e con carácter obrigatorio e eliminatorio, as persoas aspirantes deberán presentar o certificado médico oficial esixido no apartado quinto das bases xerais da convocatoria.5.2. De carácter obrigatorio e eliminatorio consistirá nunha proba de natación en piscina. A persoa candidata deberá de introducirse no vaso da piscina e permanecer en flotación dinámica durante 30 segundos para a continuación realizar 25 metros de natación en estilo libre, tendo que realizar os 25 metros en menos de 60 segundos. Esta proba será cualificada como apta/non apta.6. Proba práctica: 6.1. De carácter obrigatorio e eliminatorio consistente nun exame práctico sobre o procedemento de activación ante dúas situacións das incluídas no anexo-temario. Unha delas será obrigatoriamente realizar unha proba simulada de reanimación cardio pulmonar (RCP): proba de Soporte vital básico e instrumental e utilización do equipo de osixenoterapia segundo as recomendacións da “European Resuscitation Council Guidelines 2021 Resumen ejecutivo”, https://www.cercp.org/wp-content/uploads/2021/12/ERC-Guidelines-2021_Executive-Summary_Spanish-translation.pdf. 6.2. Os membros do tribunal poderán formular preguntas de carácter profesional nesta proba á persoa aspirante.6.3. Cualificarase de 0 a 20 puntos sendo necesaria a obtención dunha puntuación mínima de 10 puntos para superar a proba.7. Proba de coñecemento da lingua galega: 7.1. De carácter obrigatorio e eliminatorio agás para aquelas persoas aspirantes que presenten o certificado, orixinal ou a fotocopia compulsada -no prazo de presentación de instancias e referido á data do seu remate- de ter superados os estudos conducentes á obtención do certificado de lingua galega CELGA 3, expedido por organismo oficial para o efecto, ou o título acreditativo expedido pola entidade académica para tal fin. A proba consistirá na tradución dun texto facilitado polo tribunal do castelán ao galego nun tempo máximo de trinta minutos, coa cualificación final de apto/a ou non apto/a. ANEXO I TEMARIO Tema 1.–Soporte Vital básico e instrumental e utilización de equipo de osixenoterapia. RCP e obstrución das vías aéreas por corpo estraño (OVACE). DESA. Tema 2.–Cadea de supervivencia. Tema 3.–Traumatismos. Tema 4.–Transtornos circulatorios. Tema 5.–Lesións producidas por calor, frío e/ou por axentes químicos. Tema 6.–Picaduras. Tema 7.–Intoxicacións e cadros convulsivos. Tema 8.–O botiquín de primeiros auxilios e a enfermería. Tema 9.–Intervención prehospitalaria en afogamentos e lesionados medulares no medio acuático. Tema 10.–Ordenanza municipal que regula o uso das praias no Concello de Oleiros. Tema 11.–Criterios Bandeira Azul para praias. Tema 12.–Plan de salvamento en praias de Galicia (SAPRAGA). ELISABETH ANNA BARRENECHEA GERONA, F.; PALACIOS, J.; BARCALA, R. y OLEAGORDIA, A. (2008): Primeros auxilios y socorrismo acuático: prevención e intervención. Madrid: PARANINFO. ISBN: 978-84-9732-649-0. Ordenanza municipal que regula o uso das praias no Concello de Oleiros, BOP da Coruña núm.130, de 9 de xuño de 2009 e modificación BOP da Coruña núm.85, de 5 de maio de 2016 (texto consolidado): http://www.oleiros.org/c/document_library/get_file? p_l_id=299852&folderId=124810&name=DLFE-27558. pdf). “European Resuscitation Council Guidelines 2021 Resumen ejecutivo”, https://www.cercp.org/wp-content/uploads/2021/12/ERC-Guidelines-2021_Executive-Summary_Spanish-translation.pdf. Guía de interpretación de los criterios Bandera Azul para playas.http://www.banderaazul.org/sites/default/files/2022/lanzamiento/Guia%20playas%202022.pdfResolución do 29 de outubro de 2021, da Dirección Xeral de Emerxencias e Interior, pola que se dá publicidade do Acordo do Consello da Xunta de Galicia, do 14 de outubro de 2021, polo que se aproba o Plan de salvamento en praias de Galicia (SAPRAGA). Oleiros, 31 de marzo de 2022. A segunda tenente de alcalde delegada de Persoal Jesus Placido El Azrak Gutierrez de San Miguel